# Ari Ojapelto

### Wikipedia

Ari Ojapelto on talouspolitiikkaa käsittelevistä kirjoistaan ja muista kirjoituksista tunnettu yhteiskunnallinen ajattelija. Nykyään eläkkeellä oleva Ojapelto oli ammatiltaan markkinointisuunnittelija ja on koulutukseltaan mainonnan suunnittelija. Hän on osallistunut talouspoliittiseen keskusteluun näkyvästi mediassa.

Ojapellon perusajatus on, että automaation ja teknologian kehittyminen vähentää työpaikkoja ja aiheuttaa työttömyyttä. Ratkaisuna Ojapelto esittää verotusajatteluun suurta muutosta. Hänen mukaansa pitäisi verottaa ihmistyön sijaan enemmän tuotantolaitteita ja pääomaa.

Ojapelto on vallitsevan taloustieteen ankara kriitikko, ja pitää oppialaa pahasti harhautuneena. Ojapelto väitti ennustaneensa Suomen 1990-luvun alun laman siinä missä taloustieteilijät hänen mukaansa erehtyivät siinä.

Ojapelto on toiminut esitelmöitsijänä ja panelikeskustelijana kymmenissä erilaisissa tilaisuuksissa Yliopistoista ja Eduskunnasta aina kylähullujen päiville. Hän on ollut kymmenissä televisio- ja radio-ohjelmissa haastateltavana asiantuntijana. Radiossa Ojapelto oli yksi kolmesta vakiokeskustelijasta toimittaja Seppo Konttisen ohjelmassa Talousykkönen vuosina 1998-1999. Vakituisena kolumnistina hän on ollut Tekniikka ja Talous lehdessä vuodet 1994-1995 ja Nykypäivä lehdessä vuodet 1996 - 1997. Yhteensä hän on kirjoittanut yli kahdenkymmenen vuoden aikana satoja kirjoituksia suomalaisissa lehdissä.

## [muokkaa] Bibliografia

### [muokkaa] Kirjat

- LISÄÄKÖ AUTOMAATIO KILPAILUKYKYÄ VAI TYÖTTÖMYYTTÄ? (Tammi / 1989).
- AHNEUDEN AIKA - KUINKA PÄÄOMAN AHNEUS TEKEE TEKNOLOGIAN AVULLA IHMISEN TARPEETTOMAKSI (Havusalmen kirjapaino 2006)

### [muokkaa] Artikkelit

- Osio TEKNOLOGIA TEKEE IHMISEN TARPEETTOMAKSI kirjassa Tietoyhteiskunnan harha (Puijo /1999)
- Osio TIETOYHTEISKUNNAN VEROPERUSTEET KEHRUUJENNYJEN AJALTA kirjassa Optiovoitto koko kansalle - hyvinvointivaltion tulevaisuus (Gummerus / 1999)
- Osio VIEKÖ GLOBALISAATIO YRITTÄMISEN EDELLYTYKSET? kirjassa Talous ja demokratia (Like, 2005)

## [muokkaa] Tietoa muualta

- Ojapellon haastattelu Viestintäliiton lehdessä
- Lisätietoa kirjasta Ahneuden aika

Haettu osoitteesta http://fi.wikipedia.org../../../a/r/i/Ari_Ojapelto_82db.html

Luokat: Suomalaiset tietokirjailijat | Yhteiskunnalliset ajattelijat

##### Views

- Artikkeli
- Keskustelu
- Nykyinen versio

##### Etsi